CELEX: C2005/006/16
Language: et
Date: 2005-01-08 00:00:00
Title: Euroopa Kohtu (suurkoda) 9. novembri 2004. aasta otsus kohtuasjas C-444/02 (Monomelos Protodikeio Athinon'i eelotsusetaotlus): Fixtures Marqueting Ltd versus Organismos prognostikon agonon podosfairou AE (OPAP) (Direktiiv 96/9/EÜ — Andmebaaside õiguskaitse — Andmebaasi mõiste — Sui generis õiguse kohaldamisala — Jalgpalli meistriliiga võistluskalendrid — Kihlveod)

8.1.2005   
            
            
               ET
            
            
               Euroopa Liidu Teataja
            
            
               C 6/10
            
         
      EUROOPA KOHTU
   
   (suurkoda)
   9. novembri 2004. aasta otsus
   kohtuasjas C-444/02 (Monomelos Protodikeio Athinon'i eelotsusetaotlus): Fixtures Marqueting Ltd versus Organismos prognostikon agonon podosfairou AE (OPAP) (1)
   
   (Direktiiv 96/9/EÜ - Andmebaaside õiguskaitse - Andmebaasi mõiste - Sui generis õiguse kohaldamisala - Jalgpalli meistriliiga võistluskalendrid - Kihlveod)
   (2005/C 6/16)
   Kohtumenetluse keel: kreeka
   Kohtuasjas C-444/02, mille esemeks on Euroopa Kohtule EÜ artikli 234 alusel Monomelos Protodikeio Athinon'i (Kreeka) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Fixtures Marqueting Ltd ja Organismos prognostikon agonon podosfairou AE (OPAP), tegi Euroopa Kohus (suurkoda), koosseisus: koja esimees V. Skouris ning kohtunikud P. Jann, C. W. A. Timmermans, A. Rosas ja K. Lenaerts (ettekandja); kohtujurist C. Stix-Hackl, kohtusekretärid vanemametnikud M. Múgica Arzamendi ja M.-F. Contet, 9. novembril 2004 otsuse, mille resolutiivosa on järgmine:
   Andmebaasi mõiste Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta artikli 1 lõike 2 tähenduses hõlmab kõiki süstemaatiliselt või metoodiliselt korrastatud iseseisvate teoste, andmete või muu materjali kogusid, mis lubavad tutvuda kogu individuaalsete koostisosadega.
   Põhikohtuasja jalgpalli võistluskalender on andmebaas direktiivi 96/9 artikli 1 lõike 2 tähenduses.
   Andmebaasi sisu omandamiseks tehtud investeeringu mõistet direktiivi 96/9 artikli 7 lõike 1 tähenduses peab mõistma kui vahendeid, mis on kulutatud olemasoleva materjali otsimiseks ning nimetatud andmebaasi andmete kokku kogumiseks. Mõiste ei hõlma vahendeid, mida on kasutatud andmebaasi sisu koostisosade loomiseks. Jalgpalli võistlussarja korraldamiseks koostatud kohtumiste kalendri puhul ei hõlma see mõiste vahendeid, mis on kulutatud võistlussarja erinevate kohtumiste kuupäevade, kellaaegade ning kohtuvate meeskondade kindlaks tegemiseks.
   
      (1)  ELT C 31, 8.2.2003.